સાઈકલ – અમદાવાદમાં સાયકલ ચલવનારનું કામ દોરડા પાર ચાલનારા નટ કરતાંય વધુ મુશ્કેલ છે, કેમ કે દોરડા પર માત્ર એક ને એક વધુમાં વધુ બે જ માણસો હોઈ સામેથી કોઈ આવીને અથડાઈ જાય એવું ભાગ્યે જ બને. જ્યારે અહીં તો ‘વન-વે’ માંથી ગમે તે કોઈ સામેથી આવીને અથડાઈ પડે છે. હવે તો ગધેડા ચારવાવાળા પણ ગદર્ભ પર બેસવાને બદલે સાઈકલ પર બેસીને ગધેડા ચારવા જતા હોય છે એટલે સાઈકલસવાર ક્યારે કોની અડફેટે ચડી જશે એ કહેવાય નહિ.